open-index/open-wikipedia-markdown huggingface dataset:
Savota (Järvisaari)

**Savota** () on entinen inkeriläinen kylä, joka kuului Järvisaaren luterilaiseen seurakuntaan, nykyään Leningradin alueen Tusinan piirissä Venäjällä.

Savotan kylä sijaitsee Metsäpirtin ja Tusina–Hattula -tien välillä Ihalaistenjoesta länteen. Perimätiedon mukaan kylän perusti joskus 1800-luvun alussa Metsäpirtistä tullut Vainonen, jota kutsuttiin Roniukoksi. Vainonen piti tilallaan lampaita, mistä juontui hänen venäläinen lempinimensä zavodtšik, tehtailija. Tämän lempinimen mukaan sanotaan kylän saaneen nimensä. Toisen tarinan mukaan nimi juontuisi siitä, että kylän paikalla oli aiemmin ollut tiilitehdas (ven. zavod), jonka savilouhoksesta muodostunut lammikko, *tiikki*, oli myöhemminkin nähtävissä. Kylän venäläinen nimi johtunee siitä, että 1800-luvun alussa Aleksandrovskaja -hovin omistaja Dubjanski nimesi tilansa eri osat lastensa mukaan: Žoržino Georgi-pojan mukaan.. 

Vuonna 1838 Savotassa asui 17 ihmistä, vuonna 1856 siellä oli neljä taloa ja yhdeksän sielua, vuonna 1862 taloja oli seitsemän ja asukkaita 25 (miehiä 9, naisia 16). Kylä oli köyhä, koska maapalstat olivat pieniä ja maa huonoa. Niittyä ei ollut, joten karjaa täytyi ajaa laiduntamaan naapurikylien niityille. 
1920-luvulla kylään perustettiin suomenkielinen koulu, ja sen opettajana toimi Maria Savolainen. Vuonna 1926 kylässä oli 22 taloa ja 98 asukasta, joista 95 inkeriläisiä.
Isäntien sukunimet 1900-luvulla: Silvander (suku kotoisin Suomesta), Soikkeli (kotoisin Kurkijoesta), Vainonen.

Toisen maailmansodan aikana kylä oli miehitetty saksalaisjoukoilla. Inkeriläisiä oli viety vuosina 1943-1944 Viron kautta Suomeen.  Sodan jälkeen osa niistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikylälle, vaan heidät karkotettiin eri puolille Venäjää.. 

## Lähteet
N’Torosso

**N’Torosso** on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 10&nbsp;200 asukasta (vuonna 2009).

N’Torosson kunta rajoittuu pohjoisessa Sanin piirin Djéguenan ja Niasson, idässä Dahin sekä etelässä ja lännessä Diélin kuntiin.

Kuntaan kuuluu 17 kylää. Uskontoja ovat islam, kristinusko ja animismi.

Pohjoisosan kylien kautta kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Tärkeimmät viljelykasvit ovat hirssi, durra, maissi ja fonio. Myytäväksi kasvatetaan maapähkinää. Kotieläimiä ovat naudat, lampaat, vuohet ja siipikarja.

Kunnassa toimii kolme yleistä alakoulua, neljä kyläkoulua, yläkoulu, kaksi koraanikoulua ja kaksi koulutus- ja kehittämiskeskusta (CED). N’Torossossa on evankelisen kirkon sairastupa. Vesihuolto käsittää porakaivoja ja neljä vesijohtoa.

## Lähteet
Niamana

**Niamana** on maalaiskunta Ségoun alueen Sanin piirissä Malissa. Sen keskuskylä Niamana Sobala sijaitsee Banijoen eteläpuolisella tasangolla 50 kilometriä Sanista lounaaseen. Kunnassa on 9&nbsp;600 ja keskuskylässä 800 asukasta (vuonna 2009).

Niamanan kunta rajoittuu idässä Sanin piirin Diélin, etelässä Diakourounan ja lännessä Blan piirin Yangasson kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sahelin vyöhykkeeseen. Kasvillisuus on savannia.

Kuntaan kuuluu 19 kylää. Asukkaat ovat bambaroita, soninkeja, miniankoja ja fulbeja.

Seudun läpi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat riisi, hirssi ja maissi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet, hevoset, aasit ja siipikarja. Nuoriso hakeutuu ansiotöihin kaupunkeihin.

Kunnassa toimii neljä julkista alakoulua, viisi kyläkoulua, Niamana Sobalan yläkoulu, 15 lukutaitokeskusta sekä koulutus- ja kehittämiskeskus (CED). Niamana Sobalassa on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja, 18 käsikäyttöistä porakaivoa ja yhden aurinkovoimalla toimivan pumpun.

## Lähteet
Itävalta talviolympialaisissa 2018

**[[Itävalta olympialaisissa|Itävalta]]** osallistui Pyeongchangin talviolympialaisiin 2018. Maata edusti 105 urheilijaa, jotka kilpailivat 12 urheilumuodossa. Urheilijoista miehiä oli 65 ja naisia 40. Avajaisissa joukkueen lippua kantoi alppihiihtäjä Anna Veith ja päättäjäisissä ohjaskelkkailija Madeleine Egle.

## Mitalistit

## Lähteet
Yön kuninkaat

**Yön kuninkaat** on suomenkielinen kokoelma amerikkalaisen fantasiakirjailija Robert E. Howardin miekka ja magia -tyylisiä novelleja. Markku Sadelehdon toimittama kokoelma ilmestyi vuonna 1992 WSOY:n Fan-sarjassa.

Kirjaan on koottu yhdeksän miekka ja magia -tyylistä tarinaa vuosilta 1928-1932. Novellien päähenkilöitä ovat kuningas Kull (kolme ensimmäistä tarinaa), Bran Mak Morn (”Maan madot”), Turlogh Dubh O'Brien (”Musta mies”) sekä Solomon Kane (kolme viimeistä novellia). Niminovellissa esiintyvät sekä Kull että Bran Mak Morn. Mukana on myös Sadelehdon esipuhe. Howardin tunnetuin hahmo Conan ei ole mukana kokoelmassa.

## Sisältö

* ”Varjojen valtakunta” (The Shadow Kingdom, 1929)
* ”Tuzun Thunen peilit” (The Mirros of Tuzun Thune, 1929)
* ”Kirveellä minä hallitsen!” (By This Axe I Rule!, 1967)
* ”Yön kuninkaat” (Kings of the Night, 1930)
* ”Maan madot” (Worms of the Earth, 1932)
* ”Musta mies” (The Dark Man, 1931)
* ”Punaiset varjot” (Red Shadows, 1928)
* ”Vainajien vuorilla” (The Hills of the Dead, 1930)
* ”Yön siivet” (Wings in the Night, 1932)

## Vastaanotto

*Ulkomaisia fantasiakirjailijoita* -hakuteoksessa (2003) Jukka Halme kuvailee *Yön kuninkaita* ”mainioksi kokoelmaksi Howardin muiden [kuin Conan] sankareiden tarinoita”. Yksittäisistä novelleista Halme nostaa esiin ”ajatuksekkaan ja kauniin” Kall-tarinan ”Tuzun Thunen peilit”, ”hallitsemisen saloja” opettavan ”Kirveellä minä hallitsen!”, Kallin ja Bran Mak Mornin yhteisseikkailun ”Yön kuninkaat” sekä ”H. P. Lovecraftin painajaismaisia näkyjä piktihallitsija Branin roomalaisvihaan” yhdistävän ”Maan madot”. ”Punaiset varjot” esittelee Solomon Kanen hahmon ”muutamalla sanalla, mutta kuitenkin vaikuttavasti. (’Men shall die for this!’)”

## Lähteet
Kaniegué

**Kaniegué** (myös *Kagnigué*) on maalaiskunta Ségoun alueen Sanin piirissä Malissa. Sen keskuskylä Dioundiou Konkankan sijaitsee Banijoen eteläpuolisella tasangolla 70 kilometriä Sanista lounaaseen. Kunnassa on 7&nbsp;100 ja keskuskylässä 800 asukasta (vuonna 2009).

Kanieguén kunta rajoittuu koillisessa Sanin piirin Kavan, kaakossa Kassorolan, lounaassa Tourakolomban ja luoteessa Diakourounan kuntiin. Seutu kuuluu Sudanin ja Sahelin siirtymävyöhykkeeseen. Pysyviä vesistöjä ei ole.

Kuntaan kuuluu 17 kylää. Asukkaat ovat etupäässä miniankoja ja fulbeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi ja riisi. Myytäväksi kasvatetaan puuvillaa. Nuoriso hakeutuu ansiotöihin kaupunkeihin.

Kunnassa toimii viisi julkista alkoulua, kolme kyläkoulua ja seitsemän lukutaitokeskusta. Uusi terveyskeskus ei ole vielä toimintakuntoinen. Vesihuolto käsittää kaivoja ja porakaivoja, joista suurin osa on rikki.

## Lähteet
Kadotuksen kuilu

**Kadotuksen kuilu** on suomenkielinen kokoelma amerikkalaisen kioskikirjailija Robert E. Howardin fantasia- ja kauhunovelleja. Markku Sadelehdon toimittama kokoelma ilmestyi vuonna 1993 WSOY:n Fan-sarjassa.

Teos sisältää kymmenen novellia sekä Sadelehdon esipuheen. Mukana on Kullista, Conanista ja Solomon Kanesta kertovia, miekka ja magia -henkisiä tarinoita. ”Pimeyden kansa” ja ”Kadotettujen laakso” ovat itsenäisiä, todelliseen maailmaan sijoittuvia kauhutarinoita. Clontarfin taistelusta kertova ”Harmaan jumalan tuho” sekä Wienin piiritystä kuvaava ”Korppikotkan varjo” ovat tyyliltään realistisempia historiallisia seikkailukertomuksia.

## Sisältö

* ”Pimeyden kansa” (People of the Dark, 1932)
* ”Pako Atlantiksesta” (Exile of Atlantis, 1967)
* ”Hiljaisuuden kallo” (The Skull of Silence, 1967)
* ”Valtakunnan miekat” (Swords of the Purple Kingdom, 1967)
* ”Käärme paratiisissa” (The Vale of Lost Women, 1967)
* ”Harmaan jumalan tuho” (The Grey God Passes, 1962)
* ”Korppikotkan varjo” (The Shadow of the Vulture, 1934)
* ”Pääkallokuu” (The Moon of Skulls, 1930)
* ”Askeleita hautaholvissa” (The Footfalls Within, 1931)
* ”Kadotettujen laakso” (The Valley of the Lost, 1966)

## Vastaanotto

*Ulkomaisia fantasiakirjailijoita* -hakuteoksessa (2003) Jukka Halme kirjoittaa *Kadotuksen kuilun* olevan ”melko epätasainen, mutta silti hyvin kiinnostava leikkaus Howardin eri henkilöhahmoista.”

## Lähteet
Enmebaragesi

**Enmebaragesi**, myös **Enmebaragisi** tai **Me-baragesi** (noin 2700 eaa.) oli Kišin kuningas ja ensimmäinen historiallinen henkilö Mesopotamiassa. Hänet tunnetaan omalta aikakaudeltaan  säilyneiden ruukunsirpaleiden piirtokirjoituksista ja myös myöhempien aikojen perimätiedosta. Enmebaragesi oli Kišin ensimmäisen dynastian toiseksi viimeisin hallitsija. Erään kirjoituksen mukaan hän "ryösti Elamin maan aseet". Enmebaragesin poika Agga oli dynastian viimeinen kuningas, jonka Gilgameš kukisti *Gilgameš ja Kišin Agga* -eepoksen mukaan.

## Lähteet
Kava (Mali)

**Kava** on maalaiskunta Ségoun alueen Sanin piirissä Malissa. Sen keskuskylä Hèrèmakono sijaitsee Banijoen eteläpuolisella tasangolla 50 kilometriä Sanista etelään. Kunnassa on 18&nbsp;400 ja keskuskylässä 5&nbsp;400 asukasta (vuonna 2009).

Kavan kunta rajoittuu pohjoisessa Sanin piirin Karaban, idässä Wakin, etelässä Kassorolan sekä lännessä Kanieguén ja Diakourounan kuntiin. Se on pinnanmuodostukseltaan etupäässä tasankoa. Pysyviä vesistöjä ei ole. Seutu kuuluu Sudanin ja Sahelin siirtymävyöhykkeeseen.

Kuntaan kuuluu 23 kylää, jotka muodostavat Kampogosson, Tiédianan ja Kimparanan kyläryhmät. Asukkaat ovat etupäässä miniankoja ja fulbeja.

Keskuskylän kautta kulkee Sanista Koutialaan johtava maantie RN13, josta haarautuu maantie RN14 Yorosson piirin Kouryyn. Seudun pääelinkeino on maanviljely. Tärkeimmät viljelykasvit ovat hirssi, durra, maissi, maapähkinä ja fonio. Myytäväksi kasvatetaan puuvillaa. Lisäksi harjoitetaan karjanhoitoa, käsityöammatteja ja kaupankäyntiä. Nuoriso hakeutuu ansiotöihin kaupunkeihin.

Kunnassa toimii neljä julkista alakoulua, kaksi kyläkoulua, yläkoulu, kaksi koraanikoulua ja kuusi lukutaitokeskusta. Terveyspalvelut käsittävät terveyskeskuksen ja katolisen lähetysaseman sairastuvan. Vesihuoltoon kuuluu kaivoja ja 26 porakaivoa, joista vain kymmenen on toimintakunnossa.

## Lähteet
Michael Schulte

**Michael Schulte** (s. 30. huhtikuuta 1990 Eckernförde, Saksa) on saksalainen laulaja ja lauluntekijä. Hän aloitti laulu-uransa laittaen esille cover-versioita Youtube-kanavalleen ja myöhemmin vuonna 2012 sijoittui kolmanneksi *The Voice of Germany* -kilpailun ensimmäisellä tuotantokaudella. Hänen ensimmäinen studioalbuminsa *Wide Awake* julkaistiin myöhemmin samana vuonna. Hän edusti Saksaa kappaleella "You Let Me Walk Alone" vuoden 2018 Eurovision laulukilpailussa Lissabonissa.

## Nuoruus
Schulte syntyi 30. huhtikuuta 1990 Dollerupissa, pienessä kunnassa lähellä Flensburgia. Hän kävi tanskalaista koulua nimeltä *Duborg-Skolen*  ja valmistui vuonna 2009. Myöhemmin hän suoritti siviilipalveluksensa.

## Ura
### 2012–2017: ''The Voice of Germany'' ja lukuisat julkaisut
Schulte aloitti uransa vuonna 2008 laittaen esille cover-versioita kuuluisista kappaleista Youtube-kanavalleen. Youtube-kanavansa kautta hän pystyi allekirjoittaa sopimuksen johtoryhmän kanssa ja aikanaan Weinstein Median kanssa.

Vuonna 2011 Schulte osallistui *The Voice of Germany* -kilpailun ensimmäiselle tuotantokaudelle. Hän koe-esiintyi Adelen kappaleella "Set Fire to the Rain" ja liittyi Rea Garveyn joukkueeseen. Schulte edistyi kilpailussa sijoittuen lopulta kolmanneksi voittajan Ivy Quainoon ja toiseksi tulleen Kim Sandersin jälkeen. Kilpailun jälkeen hän allekirjoitti sopimuksen saksalaisen levy-yhtiön Edel AG:n kanssa. Hänen debyyttialbuminsa *Wide Awake* julkaistiin vuonna 2012.

### 2017–: Eurovision laulukilpailu 2018
29. joulukuuta 2017 Schulten ilmoitettiin olevan yksi kuudesta kilpailijasta *Unser Lied für Lissabon* -kilpailussa (Kilpailu, jossa valittiin Saksan vuoden 2018 euroviisuedustaja ja -kappale) kappaleella "You Let Me Walk Alone". Kappale julkaistiin myöhemmin 20. helmikuuta 2018. Finaalissa 22. helmikuuta Schulte sai täydet pisteet Euroviisuraadilta, kansainväliseltä raadilta ja yleisöääniltä ja näin ollen voitti kilpailun. Hän edusti Saksaa vuoden 2018 Eurovision laulukilpailussa kappaleella "You Let Me Walk Alone".

## Diskografia

### Albumit

### Singlet

## Lähteet

## Aiheesta muualla
Conan Cimmerialainen

**Conan Cimmerialainen** on suomenkielinen kokoelma Robert E. Howardin Conan barbaari -novelleja. Kirjan on toimittanut ja kuvittanut Petri Hiltunen ja sen julkaisi Jalava vuonna 1991. Aiemmista Conan-kokoelmista poiketen antologian suomensi Leena Peltonen.

*Conan Cimmerialainen* on Jalavan viidestä Conan-kokoelmasta kolmas ja sen tarinat sijoittuvat kronologisesti sarjan alkuun, kuvaten nuoren Conanin seikkailuja vaeltavana palkkasoturina ja merirosvona. Mukana on viisi novellia ja sekä Conanin kotiseutua kuvaileva runo *Cimmeria*. Hiltusen kuvitus käsittää 42 kokosivun mustavalkopiirrosta.

Kokoelma ilmestyi uudelleen vuonna 2001 uudella kansikuvalla ja parannellulla kuvituksella.

## Sisältö

* ”Cimmeria” (Cimmeria, 1965)
* ”Jääjättiläisen tytär” (The Frost-Giant's Daughter, 1953)
* ”Varjoja kuutamolla” (Shadows in the Moonlight, 1934)
* ”Saalistava varjo” (The Slithering Shadow, 1933)
* ”Paholaisen lampi” (The Pool of the Black One, 1933)
* ”Gwahlurin jalokivet” (Jewels of Gwahlur, 1935)

## Vastaanotto

*[[Aikakone]]en* arvostelussa Tapani Ronni kehuu kokoelmaa. Kokoelman avaavat runo ”Cimmeria” ja novelli ”Jääjättiläisen tytär” ovat kauniita ja esittelevät päähenkilön ja tämän kotiseudun onnistuneesti. Välityön oloinen ”Varjoja kuutamolla” on heikompi tuotos. Kokoelman parhaat tarinat ovat ”alkuvoimaisen barbaarin ja velttojen kaupunkilaisten välisiä eroja” alleviivaava ”Saalistava varjo” sekä erityisesti nokkela ja humoristinen ”Gwahlurin jalokivet”. Kiitosta saavat myös Hiltusen pikkutarkka kuvitus sekä Peltosen tyylitajuinen suomennos, joka on huomattavasti aiempia Conan-kokoelmia tasokkaampi.

*Ulkomaisia fantasiakirjailijoita* -hakuteoksessa (2003) Jukka Halme kuvailee ”Jääjättiläisen tyttären” alkuasetelmaa ”dramaattisuudessaan varsin pateettiseksi: kaksi sotajoukkoa ovat taistelleet niin hirvittävästi, että elossa on enää kaksi miestä”. ”Saalistava varjo” on Halmeen mukaan koko Conan-sarjan parhaita novelleja, ”jossa Howardin tyypillinen barbarismin ja luonnollisuuden korostaminen modernismin ja kaupunkilaistumisen sijaan on hyvin voimakasta”.

## Lähteet
Jesper Nelin

**Jesper Nelin** (s. 3. lokakuuta 1992 Värnamo) on ruotsalainen ampumahiihtäjä. Hän edustaa Biathlon Östersund -seuraa.

Nelin voitti kultaa osana Ruotsin miesten viestijoukkuetta Pyeongchangin talviolympialaisissa 2018. Hän hiihti kilpailussa toisen osuuden. Samojen kisojen yhteislähtökilpailussa hän oli yhdeksäs. Hän sai EM-kilpailuissa 2019 hopeaa pikakilpailussa ja sekapariviestissä. Anterselvan MM-kilpailuissa 2020 hän sijoittui takaa-ajossa 11:nneksi. Pokljukan MM-kilpailuissa 2021 Nelin saavutti hopeaa viestissä. Oberhofin MM-kilpailuissa 2023 hän sai viestissä pronssia. Nove Meston MM-kilpailussa 2024 hän saavutti viestissä kultaa. Lenzerheiden MM-kilpailuissa 2025 hän oli yhteislähdössä kymmenes, takaa-ajossa yhdestoista sekä pikakilpailussa ja normaalimatkalla neljästoista. Milanon ja Cortinan olympialaisissa 2026 hän voitti pronssia viestissä ja sijoittui normaalimatkalla 12:nneksi.

Nelin kilpaili maailmancupissa ensimmäisen kerran Östersundin pikakilpailussa joulukuussa 2015 sijoittuen 16:nneksi. Kymmenen parhaan joukkoon hän sijoittui ensimmäisen kerran oltuaan seitsemäs Oberhofin yhteislähtökilpailussa kaudella 2019−2020. Ensimmäisen palkintosijansa hän saavutti oltuaan kolmas Oslon yhteislähdössä maaliskuussa 2024.

Nelin oli usean vuoden ajan avoliitossa ampumahiihtäjä Hanna Öbergin kanssa, mutta he erosivat vuoden 2020 kesällä.

## Lähteet
Mount Angelin luostarin kirjasto

**Mount Angelin luostarin kirjasto** on Alvar Aallon suunnittelema rakennus Oregonissa, Yhdysvalloissa. Se valmistui vuonna 1970. Rakennuksessa on teräsrunko, ja se on verhoiltu vaalealla tiilellä. Viuhkanmuotoisessa rakennuksessa on käytetty taitavasti ylhäältä tulevaa luonnonvaloa.

Kirjasto on rakennettu kukkulan rinteelle. Siinä on kolme kerrosta ja parvi. Linjat ovat kaarevia ja aaltoilevia. Sisätiloissa on käytetty mustaa ja valkoista ja vaaleaa puuta. Monet huonekaluista tehtiin Suomessa. Kirjahyllytilojen lisäksi on lehtisali, johon tulee 300 aikakauslehteä, musiikkitila ja ryhmätyöhuone.

Kirjasto rakennettiin Howard ja Jean Vollumin lahjoitusrahoilla, ja myös Aalto teki suunnittelutyönsä nimellistä korvausta vastaan.

Nykyinen kirjasto rakennettiin aikaisemman, vuonna 1926 palaneen kirjastorakennuksen tilalle. Palossa tuhoutui iso osa Sveitsistä 1800-luvulla tuoduista kirjoista.

## Lähteet
Sarah Kyolaba

**Sarah Kyolaba** (tunnettiin nimellä ”Suicide Sarah”) (1955 – 11. kesäkuuta 2015) oli Ugandan diktaattorin Idi Aminin viides ja viimeinen puoliso. Sarah tapasi Aminin, kun hän oli 19-vuotias go-go-tanssija. He menivät naimisiin vuonna 1975. Parilla oli kolme lasta.  Kyolaba lähti Ugandasta  Aminin kanssa  vuonna 1979, kun Amin syrjäytettiin. Sarah päätyi Englantiin, missä hän pyöritti  ravintolaa ja myöhemmin kampaamoa. Hän  kuoli syöpään vuonna 2015.

## Varhainen elämä
Sarah Kyolaba syntyi Ugandassa vuonna 1955.

## Elämä Idi Aminin kanssa
Kyolaba tapasi Idi Aminin ollessaan 19-vuotias go-go-tanssija Ugandan armeijassa jossa hän sai lempinimensä ”Suicide Sarah”.Pari avioitui  Kampalassa vuonna 1975 seemoniassa, jossa Jasser Arafat toimi bestmanina. Häät maksoivat miljoona puntaa. Kyolaban sanottiin olevan Aminin "suosikkivaimo".

Kyolaba oli ollut suhteessa miehen kanssa Masakassa kun hän tapasi Aminin. 

25. joulukuuta 1974 Sarah synnytti lapsen jonka Amin ilmoitti televisiossa omakseen, vaikka lapsen todellinen isä katosi pian synnytyksen jälkeen.

Kun Amin joutui lähtemään Ugandasta vuonna 1979, Kyolaba meni hänen kanssaan ensin Libyaan ja sitten Saudi-Arabiaan, jossa he lopulta asettuivat Jeddahiin. Kyolaba erosi  Aminista vuonna 1982. Sarah matkusti Saksaan poikansa Faisal Wangitan kanssa, joka oli yksi hänen neljästä lapsesta (kolme Aminin kanssa), jossa hän sai turvapaikan  ja työskenteli alusvaatemallina. Hän muutti myöhemmin Lontooseen.

## Elämä Lontoossa
Vuosina 1997–1998 Kyolaba pyöritti Krishna-ravintolaa Upton Roadissa, West Hamissa, Newhamissa**,** Lontoossa, jossa tarjoiltiinm  ruokalajeja kuten haudutettua vuohta, grillattua lihaa salaatilla ja lehmän kaviota kastikkeessa

Ravintola kuitenkin suljettiin   marraskuussa 1997, kun terveystarkastajat löysivät keittiöstä  torakoita ja hiiriä. Kyolaba vältti vankilasta vetoamalla syyllistyneensä.Snaresbrookin kruununoikeus langetti hänelle  kahden vuoden ehdollisen vastuuvapauden myöntämisen, ja hän joutui maksamaan tuhat puntaa  syytteeseen liittyviä kustannuksia.

Aminin kuoleman jälkeen Jeddahissa vuonna 2003 Kyolaba kutsui häntä ”todelliseksi afrikkalaiseksi sankariksi” ja ”ihanaksi isäksi” lisäämällä että; ”Hän oli vain tavallinen  ihminen, eikä hirviö. Hän oli iloinen henkilö, erittäin viihdyttävä ja ystävällinen”.

3. elokuuta 2007 hänen poikansa Faisal Wangita tuomittiin salaliitosta ja vangittiin viideksi vuodeksi osallistumisesta 18-vuotiaan somalialaisen miehen murhaan. Faisal Wangita karkotettiin Ugandaan rangaistuksensa päättymisen jälkeen.

## Kuolema
Kyolaba kuoli syöpään 11. kesäkuuta 2015 sairaalassa Lontoossa.. Sarah pyöritti  tuolloin salonkia  Tottenhamissa, Pohjois-Lontoossa ja asui lähellä Palmers Greenissä.

## Lähteet
Lapinhilvet

**Lapinhilvet** (*Arctagrostis*) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi nykyisin vain kaksi lajia.

Lapinhilpeä (*Arctagrostis latifolia*) tavataan Suomessa Lapissa muutamin paikoin.

## Lajeja
* *[[Arctagrostis arundinacea]]*
* *[[Lapinhilpi|Arctagrostis latifolia]]* – lapinhilpi

## Lähteet

## Aiheesta muualla
* Suomen Lajitietokeskus: Lapinhilvet (''Arctagrostis'')
* ITIS: ''Arctagrostis'' 
* United States Department of Agriculture (USDA): ''Arctagrostis''
Lena Engstrand

**Lena Engstrand** (s. 15. maaliskuuta 1967 Pietarsaari) on suomalainen juristi, joka on toiminut korkeimman oikeuden jäsenenä eli oikeusneuvoksena vuoden 2017 alusta lähtien.

Engstrand on valmistunut oikeustieteen kandidaatiksi vuonna 1990 ja saanut varatuomarin arvon vuonna 1992. Lisäksi hän on suorittanut johtamisen erikoisammattitutkinnon vuonna 2016.

Ennen nimitystään korkeimpaan oikeuteen Engstrand toimi käräjätuomarina Pohjanmaan käräjäoikeudessa vuosina 2011–2016, joista osastonjohtajana vuodet 2014–2016. Aikaisemmin hän on toiminut muun muassa viskaalina sekä Turun että Vaasan hovioikeuksissa, sekä hovioikeudenneuvoksena Vaasan hovioikeudessa.

## Lähteet
Italia talviolympialaisissa 2018

**[[Italia olympialaisissa|Italia]]** osallistui Pyeongchangin talviolympialaisiin 2018. Maata edusti 120 urheilijaa, jotka kilpailivat 14 urheilumuodossa. Urheilijoista miehiä oli 73 ja naisia 47. Alppihiihtäjiä oli 20, maastohiihtäjiä 15, lumilautailijoita 12 sekä ampumahiihtäjiä ja taitoluistelijoita 11. Avajaisissa joukkueen lippua kantoi kaukalopikaluistelija Arianna Fontana ja päättäjäisissä taitoluistelija Carolina Kostner.

Italia saavutti kisoissa kolme kulta-, kaksi hopea- ja viisi pronssimitalia. Se sijoittui mitalitilastossa 12:nneksi.

## Mitalistit

## Lähteet
Puola talviolympialaisissa 2018

**[[Puola olympialaisissa|Puola]]** osallistui Pyeongchangin talviolympialaisiin 2018. Maata edusti 62 urheilijaa, jotka kilpailivat 11 urheilumuodossa. Urheilijoista miehiä oli 37 ja naisia 25. Pikaluistelijoita oli 14 sekä ampumahiihtäjiä ja maastohiihtäjiä seitsemän. Avajaisissa joukkueen lippua kantoi pikaluistelija Zbigniew Bródka ja päättäjäisissä rattikelkkailija Mateusz Luty.

Puola voitti kisoissa yhden kulta- ja yhden pronssimitalin, molemmat mäkihypyssä. Se sijoittui kisojen mitalitilastossa 20:nneksi.

## Mitalistit

## Lähteet
Australia talviolympialaisissa 2018

**[[Australia olympialaisissa|Australia]]** osallistui Pyeongchangin talviolympialaisiin 2018. Maata edusti 50 urheilijaa, jotka kilpailivat kymmenessä urheilumuodossa. Urheilijoista miehiä oli 28 ja naisia 22. Freestylehiihtäjiä oli 16 ja lumilautailijoita 11. Avajaisissa joukkueen lippua kantoi lumilautailija Scotty James ja päättäjäisissä lumilautalija Jarryd Hughes.

Australia saavutti kisoissa kaksi hopeamitalia ja yhden pronssin. Se sijoittui kisojen mitalitilastossa 23:nneksi.

## Mitalistit

## Lähteet
Ukraina talviolympialaisissa 2018

**[[Ukraina olympialaisissa|Ukraina]]** osallistui Pyeongchangin talviolympialaisiin 2018. Maata edusti 33 urheilijaa, jotka kilpailivat yhdeksässä urheilumuodossa. Urheilijoista miehiä oli 17 ja naisia 16. Ampumahiihtäjiä oli 11 ja ohjaskelkkailijoita kuusi. Avajaisissa joukkueen lippua kantoi ampumahiihtäjä Olena Pidhrušna ja päättäjäisissä freestylehiihtäjä Oleksandr Abramenko.

Ukrainan ainoan mitalin toi freestylehiihtäjä Oleksandr Abramenko, joka voitti kultaa hypyissä. Kisojen mitalitilastossa maa sijoittui 21:nneksi.

## Urheilijat lajeittain

## Mitalistit

## Lähteet
Karaba

**Karaba** on maalaiskunta Ségoun alueen Sanin piirissä Malissa. Sen keskuskylä Karaba Kagoua sijaitsee Banijoen eteläpuolisella tasangolla 45 kilometriä Sanista etelään. Kunnassa on 8&nbsp;700 ja keskuskylässä 1&nbsp;900 asukasta (vuonna 2009).

Karaban kunnan pinta-ala on 969 neliökilometriä. Se rajoittuu pohjoisessa Sanin piirin Sourountounan, idässä Wakin, etelässä Kavan ja lännessä Diakourounan kuntiin. Alue on pinnanmuodostukseltaan tasankoa ja laaksoja. Pysyviä vesistöjä ei ole. Kasvillisuus on pensas- ja metsäsavannia.

Kuntaan kuuluu 13 kylää. Asukkaat ovat miniankoja, boboja, fulbeja, moseja, songhaita ja soninkeja.

Karaban kautta kulkee Sanin ja Koutialan välinen maantie RN13. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat durra, hirssi, maissi, puuvilla, maapähkinä, lehmänpapu, maapapu, fonio ja seesami. Kotieläimiä ovat naudat, lampaat, vuohet, siipikarja sekä vähäisemmässä määrin hevoset, aasit ja siat. Kaupankäynti suuntautuu Kimparanaan. Nuoriso hakeutuu ansiotöihin kaupunkeihin.

Kunnassa toimii kolme julkista alakoulua, kaksi kyläkoulua, yläkoulu, koraanikoulu ja kaksi koulutus- ja kehittämiskeskusta (CED). Karaba Kagouassa on terveyskeskus ja lääkevarasto. Vesihuollon taso on riittämätön.

## Lähteet
Norja talviolympialaisissa 2018

**[[Norja olympialaisissa|Norja]]** osallistui Pyeongchangin talviolympialaisiin 2018. Maata edusti 109 urheilijaa, jotka kilpailivat 11 urheilumuodossa. Urheilijoista miehiä oli 82 ja naisia 27. Jääkiekkoilijoita oli 25 (miesten joukkue), maastohiihtäjiä 20 sekä alppihiihtäjiä ja ampumahiihtäjiä 11. Avajaisissa joukkueen lippua kantoi ampumahiihtäjä Emil Hegle Svendsen ja päättäjäisissä maastohiihtäjä Marit Bjørgen.

Norja voitti eniten mitaleja olympialaisissa saavuttaen kaikkiaan 39 mitalia, asettaen täten uuden ennätyksen eniten mitaleja voittaneena valtiona talviolympialaisissa. Edellinen ennätys oli 37 mitalia, jonka saavutti Yhdysvallat vuoden 2010 talviolympialaisissa. Norja voitti Saksan kanssa yhtä monta kultamitalia ja täten Norja sekä Saksa asettivat uuden ennätyksen voittamalla eniten kultamitaleja talviolympialaisissa 14 kultamitalilla. Edellisen ennätyksen oli saavuttanut Kanada  vuoden 2010 talviolympialaisissa.

## Urheilijat ja mitalit lajeittain

## Lähteet
Mark McShane

**Mark McShane**, kirjailijanimi **Marc Lovell** (28. marraskuuta 1930 Sydney, Australia – 28. elokuuta 2013 Mallorca, Espanja) oli australialainen mutta Mallorcalla 40 vuotta asunut kirjailija

McShane kirjoitti kaksi romaania vuodessa. Hänen rikosromaaninsa *Seance on a Wet Afternoon* (1961) pohjalta on Bryan Forbes ohjannut elokuvan *[[Lukittujen ovien takana]]* (1964). Säveltäjä Stephen Schwartz on säveltänyt sen vuonna 2005 oopperaksi. Japanilainen elokuvaversio *Kôrei * (ohjaus Kiyoshi Kurosawa 2000) on kauhuelokuva. Myös romaanista *The Passing of Evil* on tehty elokuva nimellä *[[Liian paljon – liian nuorena]]* (*Grasshopper* 1970). Sen on ohjannut Jerry Paris.

McShane kirjoitti suuren osan teoksistaan salanimellä Marc Lovell. Myös hänen sillä nimellä kirjoittamastaan *Apple Spy in the Sky* on tehty elokuva. Elokuvan *[[Vakoilijoita kaikki tyynni]]* (*The Trouble with Spies*, 1987) on ohjannut Burt Kennedy.

## Suomennetut teokset
; Nimellä Marc Lovell
* *Vakoojapeli* (*The Spy Game*, 1980) suom. Heikki Salojärvi. Hki: Jalava, 1987  Sarja: Matahari-kirja n:o 1.

## Lähteet

## Aiheesta muualla
*
Ruotsi talviolympialaisissa 2018

**[[Ruotsi olympialaisissa|Ruotsi]]** osallistui Pyeongchangin talviolympialaisiin 2018. Maata edusti 116 urheilijaa, jotka kilpailivat yhdeksässä urheilumuodossa. Urheilijoista miehiä oli 62 ja naisia 54. Jääkiekkoilijoita oli 48 ja maastohiihtäjiä 20. Avajaisissa joukkueen lippua kantoi curlingpelaaja Niklas Edin ja päättäjäisissä maastohiihtäjä Charlotte Kalla.

## Mitalistit

## Lähteet
Tähkiötopot

**Tähkiötopot** (*Rostraria*) on heinäkasvien (Poaceae) heimoon kuuluva kasvisuku. Sukuun luetaan kuuluvaksi 13 lajia.

## Lajeja
* *[[azorientähkiötoppo|Rostraria azorica]]* – azorientähkiötoppo
* *[[Rostraria balansae]]*
* *[[Rostraria berythea]]*
* *[[Rostraria clarkeana]]*
* *[[harjatähkiötoppo|Rostraria cristata]]* – harjatähkiötoppo
* *[[Rostraria festucoides]]*
* *[[Rostraria hispida]]*
* *[[Rostraria obtusiflora]]*
* *[[pikkutähkiötoppo|Rostraria pumila]]* – pikkutähkiötoppo
* *[[Rostraria rohlfsii]]*
* *[[Rostraria salzmannii]]*
* *[[Rostraria smyrnacea]]*
* *[[Rostraria trachyantha]]*

## Katso myös
* tupsutopot (*Koeleria*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Rostraria''
* Suomen Lajitietokeskus: Tähkiötopot (''Rostraria'')
* ITIS: ''Rostraria'' 
* United States Department of Agriculture (USDA): ''Rostraria'' 
* Flora of Pakistan: ''Rostraria''
Alatalon kartano

**Alatalon kartano** on suuri maatila Laukaassa, Laukkavirran eli Tarvaalan kylässä, lähellä Lievestuoreenjärven pohjoispäätä. Sen vuonna 1923 valmistuneen päärakennuksen on suunnitellut Alvar Aalto. Rakennuksen perusta on betonia, runko hirttä ja pinta pystylaudoitusta. Tyyliltään rakennus edustaa uusklassismia. Se jatkaa myös pohjalaista maalaistaloarkkitehtuuria ja kansanomaista rakennusperinnettä.

Rakennusvaiheessa sekä alkuperäisen omistajan että hänen appensa rahat loppuivat kesken, ja rakennus siirtyi Petäjäveden seurakunnan omistukseen ja pantiin vuokralle. Sodan jälkeen tila pilkottiin kolmeen ja luovutettiin siirtokarjalaisille. Rapistuneen, kylmän päärakennuksen ympäristöineen osti maanviljelijä Matti Laapotti perheineen vuonna 1946. Laapotin suku on kunnostanut rakennuksen 1980-luvulla.

## Lähteet
Valko-Venäjä talviolympialaisissa 2018

**[[Valko-Venäjä olympialaisissa|Valko-Venäjä]]** osallistui Pyeongchangin talviolympialaisiin 2018. Maata edusti 33 urheilijaa, jotka kilpailivat kuudessa urheilumuodossa. Urheilijoista miehiä oli 16 ja naisia 17. Ampumahiihtäjiä oli kymmenen, maastohiihtäjiä yhdeksän, freestylehiihtäjiä kuusi, pikaluistelijoita viisi, alppihiihtäjiä kaksi ja kaukalopikaluistelijoita yksi. Avajaisissa joukkueen lippua kantoi freestylehiihtäjä Alla Tsuper ja päättäjäisissä ampumahiihtäjä Darja Domratšava.

Valko-Venäjä voitti kisoissa kaksi kultamitalia ja yhden hopean. Se sijoittui kisojen mitalitilastossa 15:nneksi.

## Mitalistit

## Lähteet
Elänteen valuma-alue

**Elänteen valuma-alue** (vesistöaluetunnus 35.37) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 74,82 neliökilometriä. Alueen järvisyys on 15,93&nbsp;%. Vesistön valuma-alueen alarajana on Tammikoski, jossa reitin vedet laskevat Ruoveden Paloveteen, joka sijaitsee Paloveden alueella (35.32).

Kolmannen jakovaiheen alueita ovat seuraavat neljä aluetta tai valuma-aluetta :
* Elänteen lähialue (35.371)
* Kurkijärven alue (35.372)
* Valkeajärven valuma-alue (35.373)
* Haapaopan valuma-alue (35.374)

## Lähteet
### Viitteet
Kazakstan talviolympialaisissa 2018

**[[Kazakstan olympialaisissa|Kazakstan]]** osallistui Pyeongchangin talviolympialaisiin 2018. Maata edusti 46 urheilijaa, jotka kilpailivat yhdeksässä urheilumuodossa. Urheilijoista miehiä oli 26 ja naisia 20. Ampumahiihtäjiä oli kymmenen, freestylehiihtäjiä yhdeksän sekä maastohiihtäjiä ja kaukalopikaluistelijoita seitsemän. Avajaisissa sekä päättäjäisissä joukkueen lippua kantoi kaukalopikaluistelija Abzal Ažgalijev.

Kazakstan sai ainoan mitalinsa freestylehiihdossa, jossa Julija Galyševa saavutti kumparelaskussa pronssia. Maa sijoittui kisojen mitalitilastossa 28:nneksi.

## Urheilijat lajeittain

## Mitalistit

## Lähteet
Moribala

**Moribala** (myös *Moribila*) on maalaiskunta Ségoun alueen Sanin piirissä Malissa. Sen keskuskylä Moribila Kagoua sijaitsee Banijoen eteläpuolisella tasangolla 75 kilometriä Sanista etelään. Kunnassa on 11&nbsp;500 ja keskuskylässä 700 asukasta (vuonna 2009).

Moribalan kunta rajoittuu pohjoisessa Sanin piirin Tourakolomban, idässä Kassorolan, etelässä Sikasson alueen Koutialan piirin Zanfiguén ja Kounianan ja lännessä Koromon kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sudanin ja Sahelin siirtymävyöhykkeeseen.

Kuntaan kuuluu 16 kylää. Asukkaat ovat etupäässä miniankoja. Lisäksi on fulbeja ja boboja.

Moribalan kautta kulkee Sanin ja Koutialan välinen maantie RN13. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Nuoriso hakeutuu ansiotöihin kaupunkeihin.

Kunnassa toimii viisi alakoulua, yläkoulu ja terveyskeskus. Vesihuollon taso on riittämätön.

## Lähteet
Kassorola

**Kassorola** on maalaiskunta Ségoun alueen Sanin piirissä Malissa. Sen keskuskylä Nianasso sijaitsee Banijoen eteläpuolisella tasangolla 65 kilometriä Sanista etelään. Kunnassa on 16&nbsp;300 ja keskuskylässä 1&nbsp;400 asukasta (vuonna 2009).

Kassorolan kunta rajoittuu pohjoisessa Sanin piirin Kanieguén ja Kavan, lännessä Moribalan ja Tourakolomban, etelässä Koutialan piirin Zanfiguén ja Yorosson piirin Kiffosso I:n ja idässä Koumbian kuntiin. Seutu on pinnanmuodostukseltaan tasankoa. Pysyviä vesistöjä ei ole. Kasvillisuus on pensas- ja metsäsavannia.

Kuntaan kuuluu 22 kylää. Asukkaat ovat miniankoja, fulbeja ja boboja.

Keskuskylän kautta kulkee Sanista Koutialaan johtava maantie RN13, josta haarautuu maantie RN14 Yorosson piirin Kouryyn. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi, durra, maissi, fonio ja pavut. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet, siipikarja sekä vähäisemmässä määrin hevoset, aasit ja siat. Nuoriso hakeutuu ansiotöihin kaupunkeihin.

Kunnassa toimii kaksi julkista alakoulua, viisi kyläkoulua, yläkoulu, koraanikoulu, koulutus- ja kehittämiskeskus (CED) ja kahdeksan lukutaitokeskusta. Nianassossa on terveyskeskus. Vesihuollon tason on riittämätön.

## Lähteet
Saksa talviolympialaisissa 2018

**[[Saksa olympialaisissa|Saksa]]** osallistui Pyeongchangin talviolympialaisiin 2018. Maata edusti 155 urheilijaa, jotka kilpailivat 14 urheilumuodossa. Urheilijoista miehiä oli 95 ja naisia 60. Jääkiekkoilijoita oli 25 (miesten joukkue), rattikelkkailijoita 18 ja maastohiihtäjiä 16. Avajaisissa joukkueen lippua kantoi yhdistetyn hiihtäjä Eric Frenzel ja päättäjäisissä jääkiekkoilija Christian Ehrhoff.

Saksa saavutti kisoissa 14 kulta-, 10 hopea- ja 7 pronssimitalia. Se sijoittui mitalitilastossa Norjan jälkeen toiseksi. Yksittäisissä urheilumuodoissa se oli mitalitilaston paras ampumahiihdossa, ohjaskelkkailussa, rattikelkkailussa ja yhdistetyssä.

## Urheilijat ja mitalit lajeittain

## Lähteet
Aira-talo

**Aira-talo** on kolmikerroksinen aumakattoinen, rapattu tiilitalo Jyväskylän keskustassa. Tässä Jyväskylän ensimmäisessä suuressa asuinkerrostalossa on 18 asuntoa. Vuonna 1926 valmistuneen rakennuksen on suunnitellut Alvar Aalto. Se edustaa Aallon varhaistuotannon 1920-luvun klassismia. Ankaraa klassismia keventävät koristeelliset yksityiskohdat: pihanpuolen ovien ja syöksytorvien koristelut, sisään aukeavat ovet ja vinot sisäseinät.

## Lähteet
Pikkunapparit

**Pikkunapparit** (Platyrinchidae) on varpuslintuihin kuuluva heimo. Heimon lajien taksonomia on epäselvä ja lajit luokitellaan usein kuuluviksi joko kotingoihin tai tyranneihin. BirdLife Suomen luokitukseen mukaan pikkunappareihin kuuluu 4 sukua ja 9 lajia.

## Suvut ja lajit
### [[Latuskanapparit]] ''Platyrinchus''

### Lajit, joilla on oma sukunsa
* Hippiäiskotinga *Calyptura cristata*
* Kanelitanssija *Neopipo cinnamomea*

## Lähteet
Iso-Britannia talviolympialaisissa 2018

**[[Iso-Britannia olympialaisissa|Iso-Britannia]]** osallistui Pyeongchangin talviolympialaisiin 2018. Maata edusti 58 urheilijaa, jotka kilpailivat 11 urheilumuodossa. Urheilijoista miehiä oli 34 ja naisia 24. Freestylehiihtäjiä oli yksitoista sekä rattikelkkailijoita ja curlingpelaajia kymmenen. Avajaisissa joukkueen lippua kantoi skeletonkelkkailija Lizzy Yarnold ja päättäjäisissä lumilautalija Billy Morgan.

Iso-Britannia voitti kisoissa yhden kultamitalin ja neljä pronssia. Se sijoittui kisojen mitalitilastossa 19:nneksi. Yksittäisissä urheilumuodoissa maa oli skeletonin mitalitilaston ykkönen.

## Mitalistit

## Lähteet
Téné

**Téné** on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 50 kilometriä Sanista koilliseen. Kunnassa on 20&nbsp;700 ja keskuskylässä 4&nbsp;800 asukasta (vuonna 2009).

Ténén kunta rajoittuu pohjoisessa Sanin piirin Baramandougoun, lännessä Fionin, lounaassa Somon, idässä Tominianin piirin Fangasson ja etelässä Tominianin kuntiin.

Kuntaan kuuluu 25 kylää.

Ténén kautta kulkee Ségoun ja Moptin välinen maantie RN6.

## Lähteet
Japani talviolympialaisissa 2018

**[[Japani olympialaisissa|Japani]]** osallistui Pyeongchangin talviolympialaisiin 2018. Maata edusti 124 urheilijaa, jotka kilpailivat 13 urheilumuodossa. Urheilijoista naisia oli 72 ja miehiä 52. Jääkiekkoilijoita oli 23 (naisten joukkue) sekä lumilautailijoita ja pikaluistelijoita 16. Avajaisissa joukkueen lippua kantoi mäkihyppääjä Noriaki Kasai, ja päättäjäisissä Nao Kodaira.

Japani voitti kisoissa neljä kulta-, viisi hopea- ja neljä pronssimitalia. Se sijoittui kisojen mitalitilastossa 11:nneksi.

## Mitalistit

## Lähteet
Itä–Länsi-ottelu 1967

Vuoden 1967 Pesäpallon miesten **[[Itä–Länsi-ottelu]]** pelattiin Hesperiassa 10. syyskuuta. Tämä oli kaikkiaan 33. Itä-Länsi-ottelu ja 26. joka pelattiin Helsingissä. Helsingissä pelattiin nyt 12. kerran peräkkäin. Hesperian kenttä isännöi Itä-Länttä viimeisen kerran. Katsojamääräksi ilmoitettiin 4460. Markus Lakaniemi esiintyi Itä-Länsi -ottelussa yhdeksännen kerran. Martti Yli-Jaskari pelasi kuudennen Itä-Länsi -ottelunsa. Molemmille ottelu oli viimeinen.

Kymmenes nuorten Itä–Länsi-ottelu pelattiin Kouvolassa ja se päättyi Lännen 8–20 voittoon.

Naisten Itä–Länsi-ottelu pelattiin seitsemännen kerran. Kauhajoella 20.8. pelattu ottelu päättyi Lännen voittoon juoksuin 5–19.

## Miesten Itä-Länsi

Avausheiton suoritti professori Lauri Pihkala.

### Vaihdot

* Itä vaihtoi 7. vrp:ssa Pasasen tilalle Venäläisen ja 8. vrp:ssa itä otti Kivelän pois ja siirsi Suutarisen sieppariksi ja Lindberg kakkoselle. 2-koppariksi otettiin peliin Terho Niiranen.
* Länsi vaihtoi 5. vrp:ssa Kivimäen tilalle Junnilan ja Yli-Jaskarin tilalle Erkki Leppäniemen, joka meni kolmoselle, Juhani Leppäniemi 3-polttajaksi ja Lehtosaari 2-polttajaksi.

### Juoksulista
Länsi aloitti sisällä.

### Palkitut
* I palkinto: Itä: Antero Vatto, Länsi: Aulis Karvonen
* II palkinto: Itä: Kari Lindberg, Länsi: Tapani Virtala
* III palkinto: Itä: Pekka Taulasalo, Länsi: Allan Karvonen
* Pyttykerho: Itä: Pekka Taulasalo, Länsi: Aulis Karvonen
* OKO:n plaketti: Itä: Pekka Taulasalo, Länsi: Aulis Karvonen

## Lähteet
* mrasilainen.com/
* Helsingissä pelatut miesten Itä-Länsi -ottelut, M.Rasilainen sivu pdf 27/39
* Naiset - mrasilainen.com/
* Nuorten ottelut, Pesäpalloliitto
Kiina talviolympialaisissa 2018

**[[Kiina olympialaisissa|Kiina]]** osallistui Pyeongchangin talviolympialaisiin 2018. Maata edusti 80 urheilijaa, jotka kilpailivat 12 urheilumuodossa. Urheilijoista naisia oli 46 ja miehiä 34. Freestylehiihtäjiä oli 15, pikaluistelijoita 13, taitoluistelijoita 11 ja kaukalopikaluistelijoita 10. Avajaisissa joukkueen lippua kantoi kaukalopikaluistelija Zhou Yang ja päättäjäisissä kaukalopikaluistelija Daijing Wu.

Kiina voitti kisoissa yhden kultamitalin, kuusi hopeaa ja kaksi pronssia. Se sijoittui kisojen mitalitilastossa 16:nneksi.

## Mitalistit

## Lähteet
Sourountouna

**Sourountouna** on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista etelään. Kunnassa on 12&nbsp;400 asukasta (vuonna 2009).

Sourountounan kunta rajoittuu pohjoisessa Sanin piirin Dahin, lännessä Diélin, etelässä Diakourounan, Karaban ja Wakin sekä idässä Tominianin piirin Sanékuyn kuntiin.

Kuntaan kuuluu 31 kylää.

Sourountounan kautta kulkee Sanin ja Koutialan välinen maantie.

## Lähteet
Romania talviolympialaisissa 2018

**[[Romania olympialaisissa|Romania]]** osallistui Pyeongchangin talviolympialaisiin 2018. Maata edusti 27 urheilijaa, jotka kilpailivat kahdeksassa urheilumuodossa. Urheilijoista miehiä oli 18 ja naisia yhdeksän. Avajaisissa joukkueen lippua kantoi ampumahiihtäjä Marius-Petru Ungureanu ja päättäjäisissä ohjaskelkkailija Raluca Strămăturaru.

Romanian urheilijoista parhaiten sijoittui ohjaskelkkailija Raluca Strămăturaru, joka oli naisten kilpailussa seitsemäs.

## Urheilijat lajeittain

## Lähteet
Séléfougou

**Séléfougou** on maalaiskunta ja sen keskuskylä Koulikoron alueen Kangaban piirissä Malissa. Se sijaitsee Nigerin ja sen sivujoen Sankaranin välillä 30 kilometriä Kangabasta kaakoon. Kunnassa on 4&nbsp;600 ja keskuskylässä 3&nbsp;200 asukasta (vuonna 2009).

Séléfougoun kunta rajoittuu pohjoisessa Kangaban piirin Maramandougoun, lännessä Kaniogon ja Nougan sekä etelässä Yanfolilan piirin Tagandougoun ja Bayan kuntiin.

Kuntaan kuuluu neljä kylää.

Séléfougousta on kuivana aikana lauttayhteys Nigerjoen yli Kangabaan. Tieyhteys Bamakoon kulkee Sélinguéjärven padon kautta.

## Lähteet
Visser

**Visser** on sukunimi, joka on muun muassa seuraavilla henkilöillä:

*Beitske Visser (s. 1995), alankomaalainen moottoriurheilija
*Esmee Visser (s. 1996), alankomaalainen pikaluistelija
*Ingrid Visser (1977–2013), alankomaalainen lentopalloilija
*Leo Visser (s. 1966), alankomaalainen pikaluistelija
*Lucie Visser (s. 1958), alankomaalainen malli
*Nadine Visser(s. 1995), alankomaalainen yleisurheilija
*Ria Visser (s. 1961), alankomaalainen pikaluistelija
*Yolandi Visser (s. 1984), eteläafrikkalainen laulaja
*Zarck Visser (s. 1989), eteläafrikkalainen pituushyppääjä
Amager Vest

**Amager Vest** (Länsi-Amager) on Amagerin saaren luoteisosassa sijaitseva yksi Kööpenhaminan kymmenestä tilastoalueesta. Amager Vest käsittää Islands Bryggen, Ørestadin ja Eberts Villabyn alueet sekä laajan Kalvebod Fælledin alueen.

Amagerin saaren länsipuoli on pääasiallisesti muodostunut laajentumisesta Öresundin meren matalimmille osille. Läntisen Amagerin laajennus aloitettiin noin 1930 ja valmistui noin 1955. Laajennuksen päätavoitteena oli antaa suojaan Kööpenhaminan sataman eteläosille. Laajennusmaa koostuu muun muassa kivistä, meren hiekasta, kipsistä sekä jätteestä, mikä tekee siitä erittäin kalliin pohjan rakentamiselle.

Amager Vest on Kööpenhaminan kymmenestä tilastoalueesta pinta-alaltaan suurin, mutta siellä on pienin väestö.

## Lähteet

## Aiheesta muualla
* Amager Vest Olesen, Rikke Steenholt; Askgaard, Helle; Nielsen, Allan Gudio; Trap Danmarks redaktion: Amager Vest i Trap Danmark på lex.dk.
Wasaborgin talo

**Wasaborgin talo** on Vaasan keskustassa sijaitseva jugend-tyylinen rakennus. Se sijaitsee Vaasanpuistikon ja Raastuvankadun kulmassa. Wasaborgin talon on rakennuttanut siirtolaistoiminnalla vaurastunut liikemies Hugo Sjöblom vuosina 1910–1912. Talon itäsiiven ovat suunnitelleet arkkitehdit J.&nbsp;E. Bruun ja Carl Schoultz ja länsisiiven Arhur Rudolf Gauffin.

Talon rakennuttanut Sjöblom kuoli pian talon valmistuttua. Perikunnan ajauduttua konkurssiin talo myytiin pakkohuutokaupassa kiinteistöosakeyhtiö Fastighetsbolaget Wasaborgille vuonna 1915. Vuodesta 1920 aina 1970-luvulle saakka talossa toimi tukku- ja siirtomaatavaraliike Kahvi-Komppania Oy, jonka nimi vakiintui myös paikallisten käytössä talon nimeksi. Nykyisellään talo tunnetaan Wasaborgin talon nimellä.

## Lähteet

## Aiheesta muualla
* Wasaborg-yhtiön historiaa (porssitieto.fi)
Tanska talviolympialaisissa 2018

**[[Tanska olympialaisissa|Tanska]]** osallistui Pyeongchangin talviolympialaisiin 2018. Maata edusti 17 urheilijaa, jotka kilpailivat viidessä urheilumuodossa. Urheilijoista miehiä oli kymmenen ja naisia seitsemän. Avajaisissa joukkueen lippua kantoi pikaluistelija Elena Møller Rigas ja päättäjäisissä pikaluistelija Viktor Hald Thorup.

Tanskalaisurheilijoista parhaiten sijoittui pikaluistelija Viktor Hald Thorup, joka oli miesten yhteislähtökilpailussa viides.

## Urheilijat lajeittain

## Lähteet
Hopeaheinät

**Hopeaheinät** (*Corynephorus*) on heinäkasvien (Poaceae) heimoon kuuluva pienehkö kasvisuku. Sukuun kuuluu viisi lajia.

Hopeaheinät ovat monivuotisia, kasvutavaltaan tiiviisti mätästäviä ja yleisväritykseltään vihertäviä heiniä. Lehdet ovat kapeita, ja lehtitupet ovat punertavia. Kieleke on kalvomainen ja teräväkärkinen. Hopeaheinien kukinto on harsu röyhy, jonka tähkylät ovat sivuilta tasaisia ja kaksikukkaisia. Tähkylöiden kaleet ovat pitkähköjä, teräväkärkisiä ja keskenään suunnilleen yhtä suuria. Ulkokale on yksisuoninen ja sisäkale on kolmisuoninen. Ulkohelpeet ovat kalvomaisia, yksisuonisia ja vihneellisiä. Vihne on polvitaitteinen, tyveltä musta ja kärkeä kohti vaaleneva. Keskellä vihnettä on vaaleista karvoista muodostunut rengas.

Suvun lajeista Suomessa on tavattu hopeaheinää (*Corynephorus canescens*), jota on havaittu muutamilta alueilta eteläisestä Suomesta, viime aikoina Kaakkois-Suomesta. Etelä-Ruotsissa hopeaheinä on jo yleinen.

## Lajeja
* *[[hopeaheinä|Corynephorus canescens]]* – hopeaheinä eli mätäshopeaheinä
* *[[Corynephorus deschampsioides]]*
* *[[Corynephorus divaricatus]]*
* *[[Corynephorus fasciculatus]]*
* *[[Corynephorus macrantherus]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Corynephorus''
* Suomen Lajitietokeskus: Hopeaheinät – ''Corynephorus''
Niketamidi

**Niketamidi** eli *koramiini* (*Coramin*, *Coramine*) on lääkeaine. Sillä on hoidettu pellagra-nimistä b-vitamiini niasiinin puutostautia. Niketamidi metabolisoituu elimistössä nikotiiniamidiksi. Sen vaikutukset muistuttavat paljolti pentetratsolia, mutta niketamidi vaikuttaa pitkäaikaisemmin ja heikommin. Vartiainen kuvailee lääkeaineen hoidollisia vaikutuksia lobeliinin tyyppisinä. Lobeliini on eräs nuottaruohosta saatava alkaloidi. Niketamidi vaikuttaa aivojen hengityskeskukseen aktivoivasti ja on siten vastavaikuttaja barbituraattien aiheuttamalle myrkytystilalle. Näitä ovat voineet olla joko mainitun lääkeaineen (barbituraatin) yliannostelu, itsemurhayritys tai liian syvä lääkenarkoosi.

Niketamidin kemiallinen kaava on C10H14N2O, moolimassa 178,235&nbsp;g/mol ja CAS-numero 59-26-7. Niketamidin anatomis-terapeuttis-kemiallinen lääkeluokituksen tunniste eli ATC-luokitus on R07AB02.

## Entinen ja nykyinen lääkekäyttö

Theo Morell, Adolf Hitlerin henkilökohtainen lääkäri injektoi häntä lääkkeellä Hitlerin ollessa barbituraattien vaikutuksen alaisena.

## Lähteet
* Vartiainen, Ilmari: Lääkeaineoppi (Farmakologia): Wsoy/SHKS, Helsinki-Porvoo, 1960.

### Viitteet

## Aiheesta muualla
* PubChem: Nikethamide 
* DrugBank: Nikethamide 
* Kyoto Encyclopedia of Genes and Genomes (KEGG): Nikethamide 
* ChemBlink: Nicethamide
Amifenatsoli

**Amifenatsoli** (diaminofenyylitiatsoli, *daptatsoli*, *DAPT*) on lääkeaine ja vastamyrkky. Sitä on aikaisemmin käytetty yhdessä bemegridin kanssa, jonka kanssa sillä on joitakin yhtäläisiä piirteitä. Amifenatsolilla on opiaattien, kuten morfiinin ja barbituurihapon johdosten, suhteen kumoavaa ja elvyttävää hoitovaikutusta. Amifenatsoli vaikuttaa lamaantuneeseen hengitykseen eli se auttaa respiratorisesti. Ainetta on käytetty lääkemyrkytyksissä ja liian syvissä narkoositiloissa. Sittemmin amifenatsolin ovat korvanneet naloksoni ja naltreksoni. Amifenatsolin antotapa on ollut laskimotiputuksena annettava.

## Lähteet
* Vartiainen: Lääkeaineoppi, SHKS/WSOY, 1960 Porvoo (s. 35–36, 67) 

### Viitteet
Hopeaheinä

**Hopeaheinä** eli **mätäshopeaheinä** (*Corynephorus canescens*) on heinäkasvien (Poaceae) heimoon, hopeaheinien (*Corynephorus*) sukuun kuuluva kasvilaji. Se on monivuotinen ja yleisesti ottaen matalakasvuinen heinälaji.

Hopeaheinä on kasvutavaltaan mätästävä, ja sen muodostamat mättäät ovat tiiviitä ja yleisväritykseltään kalvaan harmaanvihreitä. Korret voivat kasvaa 30 cm korkeiksi, ja lehdet ovat nauhamaisen kapeita. Nuoret lehtitupet ovat purppuranpunaisia, mutta ne muuttuvat vanhetessaan harmaanruskeiksi. Suurimpaan osaan mättäiden varsista muodostuu kukinto, joka on pienehkö röyhy. Röyhyn tähkylät ovat kaksikukkaisia ja sivuiltaan tasaisia. Kussakin tähkylässä on myös kaksi vaaleaa vihnettä. Hopeaheinä kukkii heinä–elokuussa. Kukinta-aikaan röyhyt ovat avoimia, mutta kukinnan jälkeen röyhyt ovat supussa.

Hopeaheinä kasvaa kuivilla ja hiekkaisilla kasvupaikoilla, etenkin rantadyyneillä ja merenrantahietikoilla. Suomessa hopeaheinää on tavattu paikoin Etelä-Suomesta, lähinnä Kaakkois-Suomesta Ruotsissa hopeaheinä on yleinen etelässä Hallandista Gotlantiin.

## Lähteet

## Aiheesta muualla
* Suomen Lajitietokeskus: Hopeaheinä (mätäshopeaheinä) – ''Corynephorus canescens''
* Kasviatlas 2018: (Mätäs)hopeaheinän (''Corynephorus canescens'') levinneisyys Suomessa
* Integrated Taxonomic Information System (ITIS): ''Corynephorus canescens'' 
* Global Biodiversity Information Facility (GBIF): ''Corynephorus canescens'' 
* Flora of North America: ''Corynephorus canescens''